b'\n_START_ARTICLE_\nKoronarna arterijska bolezen\n_START_SECTION_\nZnaki in simptomi\n_START_PARAGRAPH_\nBole\xc4\x8dina v prsih, ki se pojavlja redno s telesno dejavnostjo, po zau\xc5\xbeitju hrane ali ob drugih predvidljivih \xc4\x8dasih se imenuje stabilna angina pektoris in je povezana z zo\xc5\xbeenjem sr\xc4\x8dnih arterij._NEWLINE_Za nestabilno angino gre, kadar se njena\xc2\xa0 jakost, zna\xc4\x8dilnost in pogostnost spreminja. Nestabilna angina pektoris je lahko predhodnik miokardnega infarkta. Pri 30\xc2\xa0% odraslih, ki se z nejasnim vzrokom za bole\xc4\x8dine obrnejo na urgentni oddelek, je vzrok za bole\xc4\x8dine obolenje koronarnih arterij.'